《英宗皇帝挽词二首》
宋代·陈襄

玉几言犹在，云天去莫攀。
久长期享国，咫尺忽违颜。
信默归元子，遗留暨百蛮。
孤臣方仗节，无计哭桥山。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。